**ESIC KRANJ-GIMNAZIJA**

**KIDRIČEVA 65, KRANJ**

**4000 KRANJ**

**Predloga za poročilo o izvedeni razpravi v kolektivu na temo organizacijsko izvedbenih okvirov ugotavljanja kompleksnih dosežkov v KP in pri TP**

1. **Kakšen del kolektiva ste zajeli v razpravo? Ali ste razpravo izvedli v celotnem kolektivu naenkrat ali po aktivih ali pa kako drugače? Navedite število udeležencev.**

V razpravo smo zajeli celotni gimnazijski učiteljski zbor – 40 sodelavcev. V sredo 15.12.2010 smo izvedli delavnico (s štirimi udeleženci v skupini) na temo ugotavljanja kompleksnih dosežkov. Delavnica je trajala 60 minut.

Po delavnici smo vodje oblikovali kratek povzetek, celotno poročilo pa bo objavljeno in dosegljivo v spletni učilnici za posodabljanje gimnazije, ki jo imamo na naši šoli.

1. **Kakšno obliko dela ste uporabili? Ali ste uporabili priporočeni delovni list?**

Izvedli smo delavnico na zgoraj navedeno temo. Za izvedbo smo uporabili modificiran priporočen delovni list.

1. **Kako so se sodelavci odzvali na razpravo?**

Sodelavci so pri razpravi aktivno sodelovali in razpravljali o problemih, ki se pojavljajo pri ugotavljanju, preverjanju in ocenjevanju kompleksnih dosežkov. Delo po skupinah je bilo intenzivno. Na delavnico so se pozitivno odzvali in so poglobljeno, ob aktivni razpravi opravili zastavljene naloge.

1. **Kakšne probleme so udeleženci razprave identificirali ali predvideli v zvezi z ugotavljanjem kompleksnih dosežkov v KP in pri TP v praksi?**

Največ problemov udeleženci vidijo v ocenjevanju kompleksnih dosežkov, menijo, da ocenjevanje sploh ni nujno.

Kompleksni dosežki so celostni dosežki, povezovanje različnih predmetov, različnih znanj, obravnava neke teme iz več vidikov. Kompleksen dosežek je dosežek na zavednem in nezavednem nivoju. Kompleksni dosežki niso enostavni, so večnivojski, cilj je doseganje integracije znanj na višjem nivoju. Prisoten je transfer znanja iz enega predmeta na druge. Primer celostnega dosežka je seminarska naloga, poslovni načrt, projekt (komuniciranje, stroka, jezik, predstavitev, izdelava PPT).

Dve tretjini anketirancev meni, da ocenjujemo kompleksne dosežke po predmetih (vsak predmet svoja ocena), tretjina pa meni, da je možna skupna ocena za več predmetov. Večina jih tudi meni, da bi morali biti pri skupinskem delu dijaki različno ocenjeni, glede na vložek posameznika. Večina profesorjev meni, da je mogoče s tradicionalnimi oblikami ocenjevanja znanja (testi, kontrolne naloge, ustno…) ugotavljati kompleksne dosežke. Tradicionalne oblike so vpeljane in uveljavljene. Za dokazovanje kompleksnega znanja mora biti test sestavljen tako, da dokazuje kompleksno znanje, npr. maturitetne pole. Preverjanje pred ocenjevanjem pri kompleksnejših nalogah je nemogoče. Ni nujno, da je forma preverjanja identična formi ocenjevanja, čeprav mora preverjanje biti temelj ocenjevanja.

1. **Ali ste s sodelavci v razpravi izpostavili kakšne ugotovitve, ki jih naši zaključki (glej priponko 2) ne predvidevajo**?

V razpravi ni bilo posebnih ugotovitev glede na zaključke, ki so bili narejeni na razpravi v Ljubljani.

1. **Kaj se vam je pri izvedbi razprave dobro obneslo?**

Udeleženci, ki so sodelovali v razpravi so bili iz različnih predmetnih področij. Raznolikost je doprinesla h globalnejšim vidikom razprave. Vsi so se strinjali, da morajo biti kriteriji za ocenjevanje kompleksnih dosežkov vnaprej jasno zastavljeni in predstavljeni tudi dijakom, ki so v tak način ocenjevanja vpeti.

1. **Kaj bi prihodnjič naredili drugače?**

Za tovrstno razpravo bi udeležencem namenili malo več časa.

1. **Kaj bi za to potrebovali z naše strani?**

Podpora v obliki delovnega lista je bila dobrodošla.

**Projektni tim za TP ESIC Kranj, Gimnazija:**

* **Polona Maček**
* **Natalija Majes**

**Projektni tim za KP ESIC Kranj, Gimnazija:**

* **Vesna Jenko**
* **Rada Legat Benedik**
* **Apolonija Ropret Soklič**

**Kranj, 20.12.2010**